উদয়শঙ্করের ১২৫ তম জন্মবার্ষিকীতে শান্তিনিকেতনে নৃত্য উৎসব

কলকাতা: শান্তিনিকেতন এর সৃজনী শিল্প গ্রামে হতে চলেছে “আলমোরা”, দুদিনের উদয়শঙ্কর নৃত্য উৎসব ( ৫ডিসেম্বর এবং ৬ ডিসেম্বর,২০২৫)। রাজ্যের নানা প্রান্ত থেকে মোট বাইশটি নাচের দল এই বিশেষ উৎসবে অংশগ্রহণ করবেন। অনুষ্ঠানের উদ্যোগ ওয়েস্ট বেঙ্গল ডান্স গ্রুপ ফেডারেশন , সহযোগিতায় ইস্টার্ন জোনাল কালচারাল সেন্টার। প্রথম দিনে অংশগ্রহণে মমতা শঙ্কর ডান্স কোম্পানি, শিল্প বিতান, দীক্ষায়ণ, সংগীত নৃত্য কলাকেন্দ্র, সাহাপুর সূচীছন্দম, বাঁকুড়া প্রমিথিউস, সূচনা।
দ্বিতীয় দিনে ডান্সার্স গিল্ড, নাদ- ব্রহ্ম , কলাপী, ঘুঙুর, আলোর পাখি সেন্টার ফর পারফর্মিং আর্টস, বাঁকুড়া আঙ্গিক, বলাগড় পায়েল নৃত্য কলা কেন্দ্র, স্বস্তিকা কলা কেন্দ্র সহ আরো অনেক বিশিষ্ট নৃত্য সংস্থা।বীরভূম, বাঁকুড়া,বলাগড়,কলকাতা সহ বিভিন্ন জেলার নৃত্য প্রতিষ্ঠান নিবেদন করবেন এক বর্ণাঢ্য উৎসব। অনুষ্ঠান ৫-৬ ডিসেম্বর( সন্ধ্যা ৫টা), সৃজনী শিল্প গ্রামে ( ইজেডসিসি ) আয়োজিত হয়েছে। মমতা শঙ্কর জানান, ” উদয় শঙ্করের আমাদের সমাজে, সংস্কৃতি জগতে অবদানকে এই বিশেষ বছরে আমরা সবাই মিলে স্মরণ করব।”